Цветарският магазин е принудително запечатан заради извършени нарушения на действащото в страната данъчно законодателство
Нов подход повишава до 95% събираемостта на просрочените дългове
Публикувана на: 22 Август 2018 | 13:04
Цветарски магазин в Димитровград принудително хлопва кепенци заради извършени нарушения на действащото в страната данъчно законодателство. Това обявиха днес от хасковския офис на Националната агенция за приходите (НАП) на база извършени тези дни проверки. Поради същата причина запечатан е и друг цветарски магазин. Този път в съседно Хасково.
През миналата седмица крайната мярка е приложена и спрямо бакалия в Харманли и търговски обект за пакетирани стоки в Димитровград, уточняват от ТДНАП. Санкцията е за неспазване на Наредбата за регистриране и отчитане на приходите от продажби. А именно – не издаване на касови бележки и разминаване между касовите наличности и дневните отчети от извършени продажби. Така общо запечатаните от НАП от началото на годината досега търговски обекти в областта стават 17. От 1 юли мярката се прилага от проверяващите от звеното за фискален контрол, което осъществява оперативни проверки по спазване на законовите разпоредби при извършване на продажби и тяхното отчитане.
Запечатването на обект е крайно действие, което НАП прилага независимо от предвидените в закона глоби или имуществени санкции. А от началото на тази година обектите, подлежащи на запечатване, и тяхното местонахождение се публикуват в списъци в интернет страницата на НАП. В специално създадена рубрика на електронен адрес www.nap.bg, секция „Полезно“, може да се извърши справка за всеки обект, в който органите по приходи са установили нарушения, заради които се налага принудителна административна мярка.
От началото на годината досега в областта са запечатвани търговски маси на територията на Неделен пазар, бензиностанции, както и магазини за промишлени стоки и храни.
z0mn